Jessie Buckley

**Jessie Buckley** (s. 28. joulukuuta 1989 Killarney, Kerryn kreivikunta) on irlantilainen näyttelijä ja laulaja. Hänet palkittiin parhaan naispääosan Oscarilla elokuvasta *[[Hamnet (elokuva)|Hamnet]]* (2025).

## Nuoruus ja opiskelu
Jessie Buckley synyti 1989 Irlannin Killarneyssä. Hänen vanhempansa ovat hotellin baarin johtaja Tim Buckley ja äänivalmentaja ja musiikkipsykoterapeutti Marina Cassidy. Jessien isä Tim on myös julkaissut runoutta, ja hänen äitinsä Marina laulanut sekä soittanut harppua ammattimaisesti. Hän oli jo nuorena mukana koulunäytelmissä ja opiskeli Irlannin kuninkaallisessa musiikkiakatemiassa harppua, pianoa, saksofoni ja klarinettia. Kouluussa hän näytteli muun muassa *[[West Side Story]]n* miespääosaa.

Buckley haki useampiaan näyttelijäkouluihin, mutta ei päässyt sisään yhteenkään. Hän päätti 2008 lähteä mukaan BBC:n kykyjenetsintäohjelmaan *I’d Do Anything*, jossa haettiin West Endin *[[Oliver!]]*-musikaaliin näyttelijää Nancyn rooliin. Buckley jäi kilpailussa toiseksi Jodie Prengerin jälkeen. Hän kieltäytyi myöhemmin paikasta Prengerin varahenkilöksi. Ohjelman tuomarit Cameron Mackintosh ja Andrew Lloyd Webber olivat siinä määrin vakuuttuneet Buckleyn suorituksesta, että kannustivat tätä osallistumaan Royal Academy of Dramatic Artin (RADA) neliviikkoiselle William Shakespeare -kurssille. Hän pääsi lopulta opiskelemaan RADAan ja valmistui sieltä 2013.

## Ura
Buckley valittiin 2008 esiintymään Stephen Sondheimin musikaaliin *A Little Night Music*. Hän jatkoi valmistuttuaan uraansa teatterissa. Hän näytteli 2013 Mirandaa *[[Myrsky (näytelmä)|Myrskyssä]]* ja prinsessa Catherinea *[[Henrik V (näytelmä)|Henrik V:ssä]]*. Kaksi vuotta myöhemmin hän oli mukana *[[Talvinen tarina|Talvisessa tarinassa]]*.

Buckleyn varhaiset ruutuesiintymiset olivat BBC:n televisiosarjoissa, kuten *[[Sota ja rauha (vuoden 2016 televisiosarja)|Sota ja rauha]]* (2016) ja *[[Taboo (televisiosarja)|Taboo]]* (2017). *Sodassa ja rauhassa* hän esitti Maria Bolkonskaja ja sai siitä lämpimän vastaanoton. Buckley teki elokuvadebyyttinsä pääosassa elokuvassa *[[Beast (elokuva)|Beast]]* (2017), jota seurasi hänen läpimurtoroolinsa nousevana kantrilaulajana musikaalielokuvassa *[[Wild Rose]]* (2018); jälkimmäisestä hän sai parhaan naispääosan Bafta-ehdokkuuden.

Buckley sai lisää tunnustusta minisarjasta *[[Chernobyl (televisiosarja)|Chernobyl]]* (2019), ja hän näytteli 2020 *[[Eläintohtori Dolittle]]ssa* kuningatar Viktoriaa. Buckley oli mukana *[[Fargo (televisiosarja)|Fargo]]n* neljännellä tuotantokaudella (2020). 

Buckleyn ura eteni päärooleilla elokuvissa *[[I’m Thinking of Ending Things]]* (2020), *[[Men (elokuva)|Men]]* (2022), *[[Women Talking]]* (2022) ja *[[Wicked Little Letters]]* (2023). Roolistaan vaikeuksissa olevana äitinä psykologisessa draamassa *[[The Lost Daughter]]* (2021) hän sai parhaan naissivuosan Bafta ja Oscar-ehdokkuudet. Hän sai laajempaa tunnustusta Agnes Hathawayn roolistaan historiallisessa draamassa *[[Hamnet (elokuva)|Hamnet]]* (2025), josta hänet palkittiin parhaan naispääosan Oscarilla, Baftalla ja parhaan draamaelokuvan naispääosan Golden Globella.

Teatterilavalla Buckleyn tulkinta Sally Bowlesina vuoden 2021 West End -uusinnassa musikaalista *[[Cabaret (musikaali)|Cabaret]]* toi hänelle parhaan musikaalinaispääosan Laurence Olivier -palkinnon. Vuonna 2022 hän julkaisi Bernard Butlerin kanssa yhteistyöalbumin *[[For All Our Days That Tear the Heart]]*, joka oli ehdolla Mercury Prize -palkinnon saajaksi.

## Filmografia

## Lähteet

## Aiheesta muualla

*